Document ID: /roh_data/filtered/swiss_laws_in_ROHinterleaved.jsonl.gz/11060

This text was translated from FR into Rumantsch Grischun.

Les autorités de surveillance font inspecter les offices de l’état civil tous les deux ans au moins. Lorsqu’un office n’offre pas la garantie d’une exacte exécution de ses tâches, elles organisent les inspections aussi souvent que nécessaire, afin de remédier immédiatement aux défauts constatés. Une fois par année, les autorités de surveillance présentent à l’OFEC un rapport portant sur:a. l’accomplissement de leurs tâches (art. 45, al. 2, CC);b. l’adoption et la modification de prescriptions et de directives cantonales;c. la gestion des offices, en particulier sur les résultats des inspections et les mesures qui ont été prises;d. la jurisprudence essentielle en matière d’état civil;e. l’accomplissement de tâches pour lesquelles l’obligation d’établir un rapport est prévue spécialement, comme pour ce qui a trait au respect de la protection des données et à la garantie de la sécurité des données ainsi qu’aux mesures d’intégration des personnes handicapées (art. 18 de la LF du 13 déc. 2002 sur l’élimination des inégalités frappant les personnes handicapées);f. les résultats obtenus pour optimiser les tâches à effectuer. ... Nouvelle teneur selon le ch. I de l’O du 26 oct. 2016, en vigueur depuis le 1 juil. 2017 (RO 2016 3925). RS 151.3 Abrogé par le ch. I de l’O du 26 oct. 2016, avec effet au 1 juil. 2017 (RO 2016 3925).

Las autoritads da surveglianza laschan inspecziunar ils uffizis dal stadi civil almain mintga 2 onns. Sch’in uffizi dal stadi civil na garantescha betg in’execuziun professiunala e fidada da sias incumbensas, organiseschan ellas las inspecziuns uschè savens sco necessari, cun la finamira d’eliminar immediatamain las mancanzas. Las autoritads da surveglianza rapportan al UFSC annualmain davart:a. l’adempliment da lur incumbensas (art. 45 al. 2 CCS);b. il decret e la midada da prescripziuns e da directivas chantunalas;c. la gestiun dals uffizis dal stadi civil, en spezial davart ils resultats da las inspecziuns e davart las mesiras prendidas;d. la giurisdicziun da princip en il stadi civil;e. l’adempliment d’incumbensas, davart las qualas ins è spezialmain obligà da rapportar, sco l’observaziun da la protecziun da las datas, la garanzia da la segirezza da las datas sco er mesiras per l’integraziun da persunas cun impediments (art. 18 da la Lescha federala dals 13 da dec. 2002 davart l’egualitad da persunas cun impediments);f. las enconuschientschas per optimar l’adempliment da las incumbensas. ... Versiun tenor la cifra I da l’O dals 26 d’oct. 2016, en vigur dapi il 1. da fan. 2017 (AS 2016 3925). SR 151.3 Abolì tras la cifra I da l’O dals 26 d’oct. 2016, cun effect dapi il 1. da fan. 2017 (AS 2016 3925).